Man kan ikke arbejde som ledende overlæge på et offentligt sygehus samtidig med, at man er medejer af et direkte konkurrerende privathospital. Det mener i hvert fald ledelsen ved Aalborg sygehus, der har frataget to ledende overlæger deres ledelsesstillinger, så de nu kun er almindelige overlæger. Det skriver Jyllands-Posten De to læger er medejere af privathospitalet Artros, og det giver interessekonflikter, mener ledelsen ved Aalborg Sygehus: - Hvis en cheflæge ejer et privathospital, som vil få flere patienter, hvis ventetiden i det offentlige ikke går ned, vil han være inhabil i forhold til drøftelser af, hvad der er strategisk hensigtsmæssigt for den offentlige hospitals afdeling, siger Svend Erik Østergaard, sektorchef for ortopædkirurgien til Jyllands-Posten.

Opsummering:
To ledende overlæger på Aalborg sygehus er blevet degraderet, fordi de er medejere af privathospitalet Artros.